ΥΛΗ ΤΟΥ ΜΑΘΗΜΑΤΟΣ

ΡΩΜΑΪΚΗ ΚΩΜΩΔΙΑ: ΤΕΡΕΝΤΙΟΣ

Για το εισαγωγικό κομμάτι της εξέτασης απαιτούνται τα εξής:

1. Florence Dupont, Η αυτοκρατορία του ηθοποιού, σελ. 70-79, 82-86, 100-112, 458-78
2. Σοφία Παπαϊωάννου Πλαύτος: Ο καυχησιάρης στρατιώτης, σελ. 23-27, 30-39
3. Πολυξένη Αδάμ-Βελένη: *Θέατρο και Θέαμα στον ρωμαϊκό κόσμο*, σελ. 63-66, 69, 71-81 (λίγα λόγια για τον Λίβιο Ανδρόνικο, και τα ονόματα των κωμικών πριν από τον Τερέντιο κι έναν τίτλο κωμωδίας για τον καθένα)

Θα εξεταστούν επίσης οι κωμωδίες (από τη μετάφραση και όχι από το λατινικό κείμενο):

1. *Φορμίων*
2. *Ευνούχος*
3. *Αδελφοί*

Πρέπει επίσης να ξέρετε και τους 3 τίτλους των υπόλοιπων κωμωδιών του Τερεντίου

Και οι τρεις κωμωδίες έχουν εκδοθεί στον ίδιο τόμο (*Τερέντιος: Ευνούχος-Φορμίων-Αδελφοί*, με εισαγωγή, μετάφρ., σχόλια Α. Σακελλαρίου, εκδόσεις Πατάκη), ο οποίος θα μοιραστεί ως σύγγραμμα. Πρέπει να διαβάσετε τα Εισαγωγικά Σημειώματα πριν από τη μετάφραση των δύο πρώτων έργων και τα σχόλια που ερμηνεύουν το κείμενο της μετάφρασης (όχι εκείνα π.χ. που αναφέρονται σε παροιμίες). Τα σχόλια αυτά δεν καλύπτουν όσα λέχθηκαν στη διάρκεια των παραδόσεων.

Ως προς τους *Αδελφούς* θα εξεταστείτε σε ερώτηση που θα δείχνει μόνο ότι διαβάσατε το έργο (που δεν θα τη βρείτε όμως σε περίληψη του έργου).

Όλα τα βιβλία θα βρίσκονται σε κλειστή συλλογή στο όνομά μου στη βιβλιοθήκη του Τμήματος Θεατρικών σπουδών.